Boland Landbouskool - OMSENDBRIEF 17 VAN 2019
Alle leerders moet tydens BLOK/STUDIE-dae in die skool wees.
Beantwoording geskied in ‘n antwoordboek. Geen los papiere mag tydens die skryfsessie in die leerder se besit wees nie. Aan die einde van die sessie sal die toesighouer opdragte gee t.o.v. die uitskeur van papiere en kram van vraestelle.
Geen leen van skryfbehoeftes word toegelaat nie.
Leerders kry geleentheid om tydens ‘n kort pouse voor die aanvang van skryftyd badkamer toe te gaan.
Geen leerder mag opstaan tydens ‘n skryfsessie nie.
Geen selfone word in die eksamenlokaal toegelaat nie.
Die aangehegte Eksamenonreëlmatigheidsbeleid sal aan die begin van elke oggend aan die hele skool voorgelees word.
leerders wat nie ‘n eksamen of toets kan aflê nie in die geval van siekte of humanitêre redes, moet skriftelike bewys indien en sal nie benadeel word nie.
leerders wat sonder ‘n grondige rede soos bo uiteengesit nie ‘n eksamen aflê nie, kry nul vir die betrokke eksamenvraestel.
- hy voor die aanvang van die eksamen inligting bekom aangaande die inhoud van die vraestel wat daarvoor opgestel is. Cobus van Coller
Die jaarlikse skuurdans vind plaas op Vrydag 31 Mei in die skuur op die plaas. Vanjaar gaan die formaat ‘n bietjie verander en die vorm van ‘n spitbraai aanneem. Die spitbraai gaan bestaan uit ‘n broodtafel, skaap en vark gespit met aartappels, slaai en nagereg. Desmond Wells is die gaskunstenaar wat vir ons die musiek gaan maak. ‘n Kontantkroeg is beskikbaar en die funksie is ten bate van die matriekafskeid. Die koste beloop R175 per persoon. Daar is nog ongeveer 30 kaartjies by die finanskantoor beskikbaar. Kaartjies se geld kan elektronies na die skoolrekening oorbetaal word. Verwysing: Van + Skuurdans. Die kaartjies moet voor die tyd by Lucia afgehaal word.
Ouers moet hulle kaartjies saambring, want u het dit nodig om u kos te kry.
Ouers moet hulle komberse onthou om oor die bale te gooi om op te sit.
BOLAND LANDBOU vs STELLENBERG & DURBANVILLE (WEG)
BEPALINGS vs PAARL GIMNASIUM (TUIS)